Tá Sarah ina cónaí i saol atá lán leac oighir. An Béar Bán an t-aon chara atá aici, agus tugann sé cuairt uirthi uair sa bhliain. Ach bliain amháin ní thagann sé. Ina ionad tá gasúr óg agus cóta mór fionnaidh air. Sa scéal seo, siúlann an léitheoir taobh le taobh le Sarah ar aistear draíochta chuig croílár an chairdis. (Aois 7-10) Léaráidí aoibhne leis an téacs a chuireann gliondar na beatha ann.
Aoife Valley a scríobh agus a mhaisigh an leabhar seo. Rugadh agus tógadh i dTuaisceart Éireann í. Rinne sí staidéar sa mhínealaín i Sasana agus i mBaile Átha Cliath agus chaith sí roinnt blianta ag obair i mbun na n-ealaíon pobail sa Tuaisceart agus i mBaile Átha Cliath. Tá cuid mhór taistil déanta aici i Meiriceá Theas, san Astráil agus san Áis. Scríobh sí Teach an Oighir, a céad scéal do leanaí, sa Téalainn.